钦定古今图书集成/理学汇编/学行典/第091卷 > 朱子全书 > 《答颜子坚》
## 钦定古今图书集成/理学汇编/学行典/第091卷 > 朱子全书 > 《答颜子坚》

圣人教人，博文约礼，学问思辨而力行之。自洒扫应
对，章句诵说，以至于精义入神，酬酢万变，其序不可
诬也。若曰“学以躬行心得为贵，而不专于简编”则可，
若曰“不在简编”，而惟《统宗》《会元》之求，则是妄意躐等，
以陷于邪说诐行之流，而非圣贤所传之正矣。